ROMÂNIA
JUDEŢUL PRAHOVA
ORAŞ BOLDEŞTI-SCĂENI
CONSILIUL LOCAL

HOTĂRÂRE
- privind stabilirea situațiilor deosebite în care pot fi acordate ajutoare de urgență şi/sau ajutoare comunitare din bugetul local şi a conditiilor de acordare 

Având în vedere:
- referatul de aprobare, înregistrat sub nr. 5455/3.04.2024 prin care primarul oraşului Boldeşti-Scăeni propune aprobarea situațiilor deosebite în care pot fi acordate ajutoare de urgență şi/sau ajutoare comunitare din bugetul local;
- raportul de specialitate întocmit de directorul Direcției de Asistență Socială, înregistrat sub nr. 6464/18.04.2024,
- prevederile art. 4, art. 27⁹, art. 2712 şi ale art. 85 din Legea nr. 196/2016 privind venitul minim de incluziune, cu modificările şi completările ulterioare;
- prevederile art.31, art.33, art. 59 din Normele metodologice de aplicare a prevederilor Legii nr.196/2016 privind venitul minim de incluziune aprobate prin H.G nr. 1154/2022, cu modificările şi completările ulterioare ;
- prevederile art.11 şi ale art.15 din Legea 292/2011 a asistenţei sociale, cu modificările şi completările ulterioare;
- avizul comisiei de specialitate nr. 2 - administrarea domeniului public şi privat, gestionarea serviciilor de interes local;
- avizul secretarului general, înregistrat sub nr.6465/18.04.2024;
În temeiul prevederilor art. 129 alin. (1) şi alin. (2) lit. d), alin. (7) lit. b), ale art. 136, art. 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

Consiliul Local al oraşului Boldeşti-Scaeni, întrunit în şedinţă publică ordinară în data de 25.04.2024, adoptă prezenta hotărâre:

Art.1. Se stabilesc situaţiile deosebite pentru care se acordă ajutoare de urgenţă şi/sau ajutoare comunitare, conform Anexei nr.1.
Art.2. Se aprobă procedura şi condițiile de acordare a ajutoarelor de urgenţă, conform Anexei nr.2.
Art.3. Anexele nr. 1-2 fac parte integrantă din prezenta hotărâre.
Art.4. Prezenta hotărâre se comunică Direcției de Asistență Socială, Serviciului Patrimoniu Local şi Monitorizare Servicii Publice  şi Serviciului Buget, Finanţe, Contabilitate, Impozite şi Taxe, Resurse Umane şi Salarizare.
Art.5. Prezenta hotărâre se  aduce la cunoştinţă publică prin publicarea pe pagina de internet pbs.infoprimarie.ro, în secțiunea Monitorul Oficial Local şi prin afişare la sediul  Direcției de Asistență Socială Boldeşti-Scăeni, Aleea Clubului, nr.5.

							   	      TUDOR FLORINA NELI

